આવો જ બીજો પ્રસંગ ૧૯૫૨માં પણ બન્યો. કેરળના અલપ્પુઝા સ્થાન ઉપર શ્રી ગુરુજી એક બેઠકને સંબોધિત કરી રહ્યા હતા, એ દરમિયાન કેરળના ડાબેરીઓ- સામ્યવાદીઓએ હુમલો કર્યો. અગાઉની જેમ આ વખતે પણ સંઘ-સ્વયંસેવકોએ ભારે બહાદુરી અને દક્ષતાથી ડાબેરીઓના હુમલાનો જડબાતોડ પ્રત્યુત્તર વાળ્યો, પરંતુ શ્રી ગુરુજીએ તેમની આંખોની સામે જ થઈ રહેલ ડાબેરીઓના હુમલા વિશે, તેમના ઉદ્બોધનમાં એક શબ્દ પણ ઉચ્ચાર્યો નહીં ! ભગવદ્ગીતામાં સ્થિતપ્રજ્ઞનાં જે લક્ષણો વર્ણવાયાં છે, શ્રી ગુરુજીએ તેમના પ્રત્યક્ષ વ્યવહારથી ‘સ્થિતપ્રજ્ઞ’ કોને કહેવાય ? એ સિદ્ધ કરી બતાવ્યું ! ત્યાર પછીનાં વર્ષોમાં પણ સામ્યવાદીઓના હુમલાઓ અને આતંકનો દોર ચાલતો જ રહ્યો. ૧૯૬૨ના સામ્યવાદી ચીનના આક્રમણ પછી, ૧૯૬૪માં ભારતીય સામ્યવાદી પક્ષ - ઈ.ઙ.ઈં.માં બે ભાગલા પડ્યા. ઈ.ઙ.ઈં. અને ઈ.ઙ.ઈં.ખ. - ભારતીય સામ્યવાદી પક્ષ અને માર્ક્સવાદી - સામ્યવાદી પક્ષ. એક રશિયા તરફી બીજું ચીન તરફી; પરંતુ ભારત તરફી એકેય નહીં ! તેમાંયે માર્ક્સવાદી-સામ્યવાદી ઘટક વિશેષ કટ્ટર અને આક્રમક બની રહ્યું છે.